НИЙСЛЭЛИЙН “СОЁЛЫН ЭЛЧ”

АЖИЛЛУУЛАХ ЖУРАМ

Нэг. Нийтлэг үндэслэл

1.1. Энэхүү журмын зорилго нь нийслэлийн 152 хороонд ажиллах нийслэлийн “Соёлын элч”-ийн эрх, үүрэг, үйл ажиллагаатай холбогдсон харилцааг зохицуулахад оршино.

1.2. Нийслэлийн “Соёлын элч” нь Нийслэлийн Засаг дарга бөгөөд Улаанбаатар хотын захирагчийн батламжилсан төлөөлөгч байх бөгөөд тухайн хорооны нутаг дэвсгэрт ажиллаж, амьдарч буй иргэд, хүүхэд залуучууд олон нийтэд чиглэсэн соён гэгээрүүлэх үйл ажиллагааг зохион байгуулах сайн дурын ажилтан байна.

Хоёр. Нийслэлийн “Соёлын элч”-ийг томилох

2.1. Хороодын Засаг дарга нар нэрсийг нэгтгэж, дүүргийн Засаг дарга нарын санал болгосноор Нийслэлийн Засаг дарга бөгөөд Улаанбаатар хотын захирагч нийслэлийн “Соёлын элч”-ийг томилж, чөлөөлнө.

2.2. Нийслэлийн “Соёлын элч” нь дараах шаардлагыг хангасан байна.

2.2.1. Боловсрол, соёл, урлаг, спорт, хүмүүнлэгийн чиглэлээр үйл ажиллагаа явуулж байсан, тухайн хорооны иргэдийнхээ хүндлэлийг хүлээсэн, танигдсан, үлгэр дуурайлал болсон 18-аас дээш насны тус хорооны иргэн байх;

2.2.2. Нийслэлийн “Соёлын элч” нь тухайн хорооны иргэн байх;

2.2.3 2.2.1-2.2.2-д заасан шалгуурын аль нэгийг хангасан байна;

2.3. Монгол Улсын иргэн нийслэлийн “Соёлын элч”-ээр томилогдон ажиллах хүсэлтээ тухайн хорооны Засаг даргад ирүүлнэ.

2.4. Нийслэлийн “Соёлын элч”-ээр ажиллах хүсэлт гаргахдаа дараах бичиг баримтыг бүрдүүлнэ.

2.4.1. Нийслэлийн Засаг дарга бөгөөд Улаанбаатар хотын захирагчид хандан бичсэн албан хүсэлт;

2.4.2. Нэр дэвшигчийн намтар, одоо эрхэлж буй ажил, үйл ажиллагааны танилцуулга;

2.4.3. Нэр дэвшигчийн талаар сурч буй соёл, урлаг, спорт, хүүхэд, хүмүүнлэгийн байгууллагаас гаргасан тодорхойлолт;

2.4.4. Нэр дэвшигчийн талаар цагдаагийн байгууллагын тодорхойлолт;

2.4.5. Нийслэлийн “Соёлын элч”-нь 152 хороо тус бүрт нэг байна.

2.5. Хороодын Засаг дарга нар нийслэлийн “Соёлын элч”-ээр ажиллах хүний нэрсээ гаргаж дүүргийн Засаг даргадаа хүргүүлэх бөгөөд 5 хоногийн дотор дүүргийн Засаг дарга нэгтгэж хянаад Нийслэлийн Засаг дарга бөгөөд Улаанбаатар хотын захирагчид танилцуулан томилох эсэх шийдвэрийг гаргуулна.

2.6. Нийслэлийн “Соёлын элч”-ийн томилолтын хугацаа 6 жил байна.

2.7. Нийслэлийн “Соёлын элч”-ийн томилолтыг дараах тохиолдолд дуусгавар болсонд тооцно.

2.7.1. Томилолтын хугацаа дуусгавар болсон;

2.7.2. Үүрэгт ажлаа гүйцэтгэх боломжгүйгээ бичгээр илэрхийлсэн, эсхүл эрх зүйн чадамжгүй болсон;

2.7.3. Гэрээгээр хүлээсэн үүргээ биелүүлээгүй, гадаадад 6 болон түүнээс дээш сараар ажиллаж, амьдрах болсон;

2.7.4. Тухайн хорооны иргэд, олон нийт огцруулах санал гаргасан;

2.7.5. Дээрх тохиолдолд чөлөөлөх асуудлыг тухайн хорооны Засаг дарга Нийслэлийн Засаг дарга бөгөөд Улаанбаатар хотын захирагчид мэдэгдсэнээр шийдвэрийг Нийслэлийн Засаг дарга бөгөөд Улаанбаатар хотын захирагч гаргана.

Гурав. “Нийслэлийн Соёлын элч”-ийн эрх, үүрэг.

3.1. Нийслэлийн “Соёлын элч” нь “Андгай” өргөж “Батламж” гардан авснаар дараах эрх эдэлнэ.

3.1.1. Дүүргийн Засаг даргын Тамгын газар, Хорооны Засаг дарга болон бусад төрийн болон төрийн бус байгууллагатай хамтран ажиллах

3.1.2. Санаачлан зохион байгуулж буй ажил хэрэг, үйл ажиллагаагаа төрийн байгууллагад уламжилж дэмжүүлэх.

3.1.3. Санаачлан зохион байгуулж буй үйл ажиллагааны талаарх мэдээ мэдээллийг нийслэлийн Хэвлэл мэдээлэл, олон нийттэй харилцах хэлтсээр дамжуулан хэвлэл мэдээллийн хэрэгслүүдээр түгээлгэж иргэд, олон нийтэд сурталчлах.

3.1.4. Хэрэгжүүлсэн үйл ажиллагаагаа дүгнүүлэн, ажлын үр дүнгээр урамшуулал авах.

3.2 Нийслэлийн “Соёлын элч”-нь дараах үүрэг хүлээнэ.

3.2.1. Чиг үүргээ хэрэгжүүлэхдээ Монгол Улсын Үндсэн хууль, түүнтэй холбогдох журам болон бусад холбогдох хууль, эрх зүйн актыг дагаж мөрдөнө.

3.2.2. Нийслэлийн “Соёлын элч”-нь боловсрол, соёл, урлаг, спорт, хүүхэд, залуучуудын хөгжил, хамгааллын чиглэлээр иргэдийг соён гэгээрүүлэх үйл ажиллагаа явуулна.

3.2.3. Мэргэжлийн байгууллагуудтай хамтран ажиллаж иргэд олон нийтийг үнэн зөв бодит мэдээллээр хангах,

3.2.4. Ажлын тайлангаа улирал бүрийн дараа сарын 05-ны өдрийн дотор холбогдох байгууллагад бичгээр ирүүлнэ.

3.2.5. Нийслэлийн “Соёлын элч”-нь ил тод, нээлттэй үйл ажиллагаа явуулж иргэдийг бүтээлч, гэгээлэг санал санаачилгад уриална.Тухайлбал:

- “Хотын соёл”-ыг иргэдэд төлөвшүүлэх

- Хүүхдийн эрх, хөгжил, хамгаалал, аюулгүй байдал, болзошгүй эрсдэлээс

урьдчилан сэргийлэх,

- Иргэдийг ажиллаж, амьдарч буй орчиндоо соёлыг түгээхэд нь дэмжлэг үзүүлж ажиллах,

- Иргэдийн хотын хөгжилд хувь нэмэрээ оруулах, хийж бүтээх үйл хэрэг, санал санаачлагыг нь дэлгэрүүлэх, дэмжих,

- Залуучуудын зөв хандлага, хэвшил

- Эрүүл амьдралын хэв маяг, хэвшил,

- Гэр бүлийн эерэг харилцаа, хандлага

Дөрөв. Удирдлага, зохион байгуулалт

4.1. Нийслэлийн “Соёлын элч”-нь томилолтын хугацаандаа хийж гүйцэтгэх ажлын талаар нийслэлийн Соёл, урлагийн газар, нийслэлийн Гэр бүл, хүүхэд, залуучуудын хөгжлийн газар, тухайн Хорооны Засаг даргатай жил бүр олон талт гэрээ байгуулж ажиллана.

4.2. Нийслэлийн “Соёлын элч”-ийн хийж гүйцэтгэх ажлын төлөвлөгөөг гэрээнд тодорхой заасан байна.

4.3. Нийслэлийн “Соёлын элч”-ийн батлагдсан төлөвлөгөөг холбогдох байгууллагуудад хүргэх, нэгдсэн удирдлага зохион байгуулалтаар хангахыг Нийслэлийн соёл, урлагийн газар хариуцна.

Тав. Соёлын элчид хориглох зүйлс

5.1. Шашны байгууллагын үйл ажиллагааг сурталчлах

5.2. Улс төрийн нам иргэд, сонгогчид, гишүүд, дэмжигчидтэйгээ хийх уулзалт болон тэндээс зохион байгуулж байгаа өдөрлөг, сонгуулийн сурталчилгаанд оролцох

5.3. Ашгийн төлөө үйл ажиллагаа явуулж буй байгууллага, аж ахуйн нэгж, иргэнийг сурталчлах

5.4. Хувийн ашиг сонирхолд нийцүүлэн үйл ажиллагаа явуулах

5.5. Иргэд, аж ахуйн нэгж байгууллагаас хандив авах, цуглуулах

5.6. Улс төрийн нам эвсэл, нэр дэвшигчдийг аливаа хэлбэрээр сурталчлах

5.7. Нийслэлийн “Соёлын элч”-д хууль, журам, гэрээгээр хүлээлгэсэн үүрэгт нь үл хамаарах ажил, үүрэг гүйцэтгүүлэхийг хориглоно.

Зургаа. Соёлын элчийг дэмжих, үйл ажиллагааг нь дүгнэх

6.1. Соёл, урлаг, гэр бүл, хүүхэд, залуучуудын асуудал хариуцсан байгууллагууд тэдгээрийн албан тушаалтан Нийслэлийн “Соёлын элч”-ийн үйл ажиллагааг дэмжиж хамтран ажиллах үүрэг хүлээнэ.

6.2. Нийслэлийн “Соёлын элч”-тэй байгуулах гэрээ болон ажлын үнэмлэхийн загвар, ажил дүгнэх аргачлалыг нийслэлийн нутгийн захиргааны соёл, урлагийн, гэр бүл, хүүхэд, залуучуудын хөгжлийн чиглэлээр үйл ажиллагаа явуулдаг байгууллага нь хамтран батална.

6.3. Нийслэлийн “Соёлын элч”- нь жил бүр тухайн ажилласан хорооны иргэд олон нийтэд ажлаа тайлагнана. Мөн тайланг хариуцагч байгууллагуудад хүргүүлнэ.

6.4. Нийслэлийн “Соёлын элч”-ийг аливаа үйл ажиллагаа зохион байгуулах, ажил гүйцэтгэхэд нь цаг тухай бүрт ажиллах нөхцөл боломж, шаардлагатай тоног төхөөрөмжөөр тухайн дүүргийн Засаг дарга хангана.

6.5. Нийслэлийн “Соёлын элч”-ийг аливаа үйл ажиллагаа зохион байгуулах, ажил гүйцэтгэхэд нь тухай бүрт нь ажлын болон уулзалтын өрөө тасалгаагаар тухайн хорооны Засаг дарга хангана.

6.6. Хорооны Засаг дарга соён гэгээрүүлэх үйл ажиллагаа явуулахад хорооны иргэдийг татан оролцуулна.

6.7. Нийслэлийн “Соёлын элч”-ийг хэрэгжүүлсэн ажил, үйл ажиллагааны үр дүнг холбогдох мэргэжлийн байгууллагуудын дүгнэсэнг үндэслэн улирал тутамд урамшуулна.

6.8 “Соёлын элч”-ийн хэрэгжүүлсэн ажил, үйл ажиллагааны үр дүнг тооцох, тодорхойлох аргачлалыг нийслэлийн “Соёлын элч”-тэй байгуулах гэрээнд нарийвчлан тусгасан байна.

6.9 “Соёлын элч”-ийн урамшууллын дүнг тодорхой болгож, жил бүр нийслэлийн төсөвт суулгаж батлуулах ажлыг нийслэлийн Соёл, урлагийн газар, нийслэлийн Гэр бүл, хүүхэд, залуучуудын хөгжлийн газар хариуцах бөгөөд “Соёлын элч” нарт урамшууллыг нь улирал тутамд олгох ажлыг дүүргийн Засаг дарга нар хариуцан ажиллана.

Долоо. Хүлээлгэх хариуцлага

7.1. Энэ журмыг зөрчсөн гэм буруутай этгээдэд холбогдох хууль, тогтоомжийн дагуу хариуцлага тооцно.